CELEX: 32015D0655
Language: lt
Date: 1429747200000
Title: 2015 m. balandžio 23 d. Komisijos įgyvendinimo sprendimas (ES) 2015/655, priimamas pagal Europos Parlamento ir Tarybos reglamento (ES) Nr. 528/2012 3 straipsnio 3 dalį, dėl sudėtinės medžiagos, kurios pagrindą sudaro polidimetilsiloksanas ir kuri pateikta rinkai moskitams kontroliuoti (Tekstas svarbus EEE)

25.4.2015   
            
            
               LT
            
            
               Europos Sąjungos oficialusis leidinys
            
            
               L 107/75
            
         KOMISIJOS ĮGYVENDINIMO SPRENDIMAS (ES) 2015/655
   2015 m. balandžio 23 d.
   priimamas pagal Europos Parlamento ir Tarybos reglamento (ES) Nr. 528/2012 3 straipsnio 3 dalį, dėl sudėtinės medžiagos, kurios pagrindą sudaro polidimetilsiloksanas ir kuri pateikta rinkai moskitams kontroliuoti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 3 straipsnio 3 dalį,
   kadangi:
   
               (1)
            
            
               2014 m. gegužės 16 d. Belgija paprašė Komisijos priimti sprendimą pagal Reglamento (ES) Nr. 528/2012 3 straipsnio 3 dalį, ar pagal to reglamento 3 straipsnio 1 dalies a punktą moskitams kontroliuoti skirta sudėtinė medžiaga, kurios pagrindą sudaro polidimetilsiloksanas, yra biocidinis produktas;
            
         
               (2)
            
            
               remiantis produktą rinkai pateikusios bendrovės pateikta informacija, sudėtinė medžiaga, kurios pagrindą sudaro polidimetilsiloksanas, ant vandens telkinių sudaro ploną silikoninę plėvelę. Dėl nedidelės silikoninės plėvelės paviršiaus įtempties moskitų lervos negali kvėpuoti; be to, moskitų patelės negali dėti kiaušinių ant vandens paviršiaus, nes bandydamos tai daryti daugelį jų nuskandina;
            
         
               (3)
            
            
               taigi, sudėtine medžiaga, kurios pagrindą sudaro polidimetilsiloksanas, sukuriama fizinė kliūtis moskitų galimybėms daugintis;
            
         
               (4)
            
            
               pagal Reglamento (ES) Nr. 528/2012 3 straipsnio 1 dalies a punktą tik tie produktai yra biocidiniai produktai, kurie yra skirti naikinti, sulaikyti, padaryti nekenksmingus bet kokius kenksminguosius organizmus, užkirsti kelią jų poveikiui arba juos kontroliuoti bet kokiais, išskyrus tik fizinius ar mechaninius, būdais;
            
         
               (5)
            
            
               šiame sprendime nustatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ SPRENDIMĄ
   1 straipsnis
   Sudėtinė medžiaga, kurios pagrindą sudaro polidimetilsiloksanas ir kuri yra skirta moskitams kontroliuoti, ant vandens telkinių sudarydama mažesnės paviršiaus įtempties silikoninę plėvelę, ir kuri šiam tikslui pateikta rinkai, nėra biocidinis produktas pagal Reglamento (ES) Nr. 528/2012 3 straipsnio 1 dalies a punktą.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. balandžio 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 167, 2012 6 27, p. 1.